Այն իրականացվեց Գերագույն խորհրդի կողմից ստեղծված «ՀՀ-ում դրամաշրջանառության կարգավորման պետական հանձնաժողովի» 19.11.1993թ. որոշմամբ, համաձայն որի՝ «1993թ. նոյեմբերի 22-ի ժամը 00-ից ՀՀ տարածքում օրինական վճարամիջոց են հանդիսանում ՀՀ ԿԲ 1993թ. նմուշի 10, 25, 50, 100, 200 եւ 500 դրամ անվանական արժեքներով բանկային տոմսերը...»։ 1994թ. հոկտեմբերի 24-ից շրջանառության մեջ են դրվել 1994թ. նմուշի 1000 դրամ անվանական արժեքով թղթադրամները, իսկ 1995թ. սեպտեմբերի 6-ից՝ 1995թ. նմուշի 5000 դրամ անվանական արժեքով թղթադրամները։ Այս թղթադրամները համարվում են ՀՀ թղթադրամների առաջին շարքը։